stanford-oval/wikipedia huggingface dataset:
Puncak Jaya
Jäätiköt

Puncak Jayan huippu on jäätön, mutta sen rinteillä on useita jäätiköitä. Koska vuori sijaitsee päiväntasaajan lähellä, keskilämpötila on ympäri vuoden melko vakio (noin 0,5 °C) ja jäätiköiden ala muuttuu vuodenajoittain vain vähän. Kuitenkin näiden harvinaisten päiväntasaajajäätiköiden koon tutkimus historiallisista lähteistä osoittaa niiden pienentyneen merkittävästi 1850-lukuun verrattuna. Paikallisen keskilämpötilan arvioidaan kohonneen 0,6 °C vuosisataa kohti vuosien 1850–1972 välillä.
Puncak Trikoran jäätikkö  Maoke-vuorilla katosi kokonaan joskus vuosien 1939–1962 aikana. 1970-luvulta lähtien satelliittikuvat osoittavat Puncak Jayan jäätiköiden pienentyneen nopeasti. Meren-jäätikkö suli kokonaan joskus vuosien 1994–2000 välisenä aikana.
Kiipeäminen

Puncak Jaya on eräs vaativimmista nousuista maanosien korkeimpien huippujen listalla. Sen tekninen vaativuus on suurin, vaikkakaan fyysiset vaatimukset eivät ole kovimmat. Normaalireitti kulkee pohjoisseinämää ja huippuharjannetta pitkin, koko matka kovaa kiveä. Suuresta kaivoksesta huolimatta alue on vaikeapääsyinen kiipeilijöille, vaatien neljästä viiteen päivään kestävän 100 kilometrin marssin lähimmältä lentokentältä, Timikalta, perusleiriin.
Aiheesta muualla

Kuvia tai muita tiedostoja aiheesta Puncak Jaya Wikimedia Commonsissa
Puncak Jaya on Peakware
Puncak Jaya on Peakbagger
Information for climbers
Puncak Jayan jäätikkö 1936, katso myös 1972
Puncak Jayan alue 2005, Grasbergin kuparikaivos etualalla ja jäätiköt takana. Huippu on keskellä olevan harjanteen päässä.
Union (elokuvateatteri)

| WHS Teatteri Union |
| --- | --- |

Osoite:  Siltavuorenranta 18, 00170 Helsinki
Kaupunginosa:  Kruununhaka
Perustettu:  2014
Omistaja:  WHS Visual Theatre & Contemporary Circus
Elokuvasalit:  1
Istumapaikat:  80
Aiheesta muualla
Elokuvateatterin kotisivut
Infobox OKVirheellinen NIMI-arvo: 
WHS Teatteri Union on riippumaton suomalainen elokuvateatteri Helsingin Kruununhaassa. Unionissa esitetään niin klassikkoja, uusia elokuvia kuin harvinaisuuksiakin. Elokuvien lisäksi ohjelmistoon kuuluu visuaalista näyttämötaidetta, kinokonsertteja sekä sanatonta teatteria.
Teatterin on perustanut WHS Teatteriryhmä vuonna 2014. WHS on nykysirkustaustainen taidetuotantoyhdistys, jonka tuotannot vaihtelevat sirkuksesta, teatteriin, kuvataiteeseen ja kokeelliseen elokuvaan. Yhdistyksen ovat perustaneet Kalle Nio, Anne Jämsä ja Ville Walo. WHS sai vuonna 2015 Taiteen valtionpalkinnon Teatteri Unionin perustamisesta. Vuonna 2014 WHS sai Helsingin Kulttuuriteko palkinnon WHS Teatteri Unionin perustamisesta. Ryhmän jäsen, aiemmin sirkustaiteilijana palkittu Ville Walo, sai kesäkuussa 2018 Sodankylä-palkinnon omaleimaisen elokuvaohjelmiston luojana.
Samassa tilassa on toiminut elokuvateatteri vuodesta 1924 alkaen. Alkuun teatterin nimi oli Union, sittemmin Regina ja Unika. Vuonna 1968 teatteri siirtyi Kamraksen elokuvasuvun hallintaan, ja se sai nimen Alfaromeo. Vuonna 1988 teatteri nimettiin New Yorkiksi. Muutaman vuoden tilassa toimivat myös teatteri ja jazzklubi, ennen kuin talo meni remonttiin.  Ennen WHS Teatteri Unionia tila toimi työmiesten taukotilana.
Aiheesta muualla

Viralliset kotisivut
Stadissa: WHS Teatteri Union
Richard Murdoch

| Richard Murdoch> Henkilötiedot |
| --- | --- |
Syntynyt: 6. huhtikuuta 1907 Keston, Kent, Iso-Britannia
Kuollut: 9. lokakuuta 1990 (83 vuotta)
Aiheesta muualla
IMDb 
Richard Bernard Murdoch (6. huhtikuuta 1907 Keston, Kent – 9. lokakuuta 1990) oli brittiläinen näyttelijä.
BBC:n radiokomediassa The Men from the Ministry Murdoch esitti Richard Lambia koko sarjan ajan 1962–1977. Muita radiorooleja hänellä oli muun muassa sarjoissa Much Binding-in-the-Marsh ja Band Wagon. Murdoch esiintyi myös useissa elokuvissa, televisiosarjoissa ja teatterirooleissa. Hän toimi myös kertojana Muumien maailma -animaatiosarjan brittiläisessä versiossa.
Richard Murunga

| Mitalit> Maa:   Kenia.Miesten nyrkkeily. Olympialaiset  | Mitalit> Maa:   Kenia.Miesten nyrkkeily. Olympialaiset  | Mitalit> Maa:   Kenia.Miesten nyrkkeily. Olympialaiset  | Maa:   Kenia> Miesten nyrkkeily. |
| --- | --- | --- | --- |
|  Pronssia | München 1972 | 67 kg |  |
Richard ”Dick” Murunga (22. huhtikuuta 1949 – 26. lokakuuta 2018 Nairobi) oli kenialainen nyrkkeilijä ja olympiamitalisti.
Murunga voitti sarjassa 67 kg olympiapronssia Münchenissä 1972. Hän kuoli nairobilaisessa sairaalassa 26. lokakuuta 2018.
Robert Mendelsohn

Robert Mendelsohn voi tarkoittaa kahta henkilöä:
yhdysvaltalainen ympäristöekonomisti Robert O. Mendelsohn
yhdysvaltalainen lääkäri Robert S. Mendelsohn
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Robert Mendelsohn”, voi hakea sivunnimihaulla, laajalla sivunnimihaulla tai tekstihaulla.
Richard Moll

| Richard Moll |
| --- | --- |
 Richard Moll vuonna 1987 Emmy-gaalassa.
Henkilötiedot
Koko nimi:  Charles Richard Moll
Syntynyt: 13. tammikuuta 1943  Pasadena, Kalifornia, Yhdysvallat
Kuollut: 26. lokakuuta 2023 (80 vuotta)
Näyttelijä
Taiteilijanimet:  Charles Moll
Aktiivisena:  1967–2018
Merkittävät roolit:  Baliff Nostradamus Shannon (Night Court) Big Ben (Naapurissa kummittelee) Kaksinaama (Batman)
Aiheesta muualla
IMDb 
Charles Richard Moll (13. tammikuuta 1943 Pasadena, Kalifornia – 26. lokakuuta 2023) oli yhdysvaltalainen näyttelijä ja ääninäyttelijä. Hänet tunnetaan parhaiten televisiosarjasta Night Court. Moll sai myös Saturn-palkintoehdokkuuden vuonna 1987 parhaasta sivuosasta elokuvasta Naapurissa kummittelee.
Moll aloitti uransa teatterissa ennen kuin siirtyi televisioon ja elokuviin. Night Court -sarjan lisäksi hän näytteli muun muassa Scary Movie 2 -elokuvassa ja ääninäytteli sarjoissa Batman ja Hämähäkkimies.
Richard Muller

Richard A. Muller luennoimassa antimateriasta vuonna 2005.
Richard A. Muller (s. 6. tammikuuta 1944) on yhdysvaltalainen fysiikan professori. Hän työskentelee Kalifornian yliopistossa Berkeleyssä.
Muller oli aluksi Yhdysvaltojen tunnetuimpia ilmastoskeptikkoja eikä ollut vakuuttunut ilmaston lämpenemisestä. Hän on saanut tutkimuksilleen rahoitusta skeptikkolähteistä. Kaksivuotisten tutkimusten tulokset kuitenkin osoittivat hänellekin, että ilmasto on todella lämpenemässä. Hän esitteli alustavia tuloksia keväällä 2011, ja lopullisen raportin hän esitteli lokakuussa 2011.
Muller on 2010-luvulla osallistunut useisiin hankkeisiin, kuten supernovailmiötä selvittäneeseen Supernova Cosmology Projectiin, myrskyjen ja tornadojen ennustamiseen sekä liuskekaasun ympäristövaikutuksiin.
Pyörätuolitennis kesäparalympialaisissa 2020

Pyörätuolitenniksessä kilpaillaan Tokion paralympialaisissa 2020 9. kertaa. Ottelut pelataan 28. elokuuta – 5. syyskuuta 2020 Ariake Tennis Parkissa. Tenniksessä sekä naiset että miehet pelaavat yksin- ja kaksinpeliturnauksen. Tämän lisäksi quad-luokassa miehet ja naiset pelaavat sekaisin yksin- ja kaksinpeliturnauksen. Quad-luokkaan osallistuvat urheilijat ovat sellaisia, joilla vamma vaikuttaa vähintään kolmeen raajaan. Paralympialaisten tennikseen osallistuu 104 urheilijaa.
Karsinnat

Yhdestä maasta saa osallistua korkeintaan neljä urheilijaa miesten kilpailuihin, neljä urheilijaa naisten kilpailuihin ja kolme urheilijaa avoimiin kilpailuihin. Näin kaksinpeleihin yhdestä maasta voi tulla miesten ja naisten kilpailuissa korkeintaan kaksi joukkuetta ja avoimessa luokassa yksi joukkue. Yksi mies- ja yksi naisurheilija valitaan vuoden 2018 Aasian kisoista samoin kuin Pan-Amerikan kisoista 2019. Suurin osa urheilijoista valitaan rankigin perusteella: 40 miestä, 22 naista ja 12 quad-luokan urheilijaa. Erillisellä kutsulla paralympialaisiin pääsee 14 miestä, 8 naista ja 4 quad-luokan urheilijaa.
Mitaliyhteenveto

| Sija | Maa | Kultaa | Hopeaa | Pronssia | Yhteensä |
| --- | --- | --- | --- | --- | --- |
Ei päättyneitä kilpailutapahtumia
| Yhteensä | Yhteensä | 6 | 6 | 6 | 18 |
Mitaliyhteenveto > Turnaukset

| Laji | Kultaa | Hopeaa | Pronssia |  |  |  |
| --- | --- | --- | --- | --- | --- | --- |
Miesten kaksinpeli  tiedot: 
Miesten nelinpeli  tiedot: 

Naisten kaksinpeli  tiedot: 
Naisten nelinpeli  tiedot: 

Avoimen luokan (quad) kaksinpeli  tiedot: 
Avoimen luokan (quad) nelinpeli  tiedot:
Rantavoikukat

| Rantavoikukat |
| --- | --- |
 Jemtlanninvoikukka (Taraxacum crocodes)
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheophyta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Asterales
Heimo::  Asterikasvit Asteraceae
Alaheimo::  Cichorioideae
Suku::  Voikukat Taraxacum
Sektio::  Rantavoikukat Palustria  (H.Lindb.) Dahlst.
Infobox OKNimi-testi OK: 
Rantavoikukat (Taraxacum Palustria-sektio) on voikukkien (Taraxacum) sukuun kuuluva kasvisektio. Rantavoikukkia voidaan erottaa noin kymmenkunta pikkulajia. Rantavoikukat muistuttavat paljolti monimuotoisia rikkavoikukkia (Taraxacum Taraxacum-sektio), mutta eroavat niistä kehtosuomujensa ulkonäön perusteella.
Rantavoikukat ovat monivuotisia sekä yleensä matalakasvuisia voikukkia, jotka voivat kasvaa noin 20 cm korkeiksi. Lehdet ovat kapeita ja hammaslaitaisia tai syvään liuskoittuneita. Liuskoja on kuitenkin melko vähän ja ne ovat kapeita. Rantavoikukkien ulommat kehtosuomut ovat leveitä sekä kalvolaitaisia. Kehtosuomujen kärjissä ei ole terävää, piikkimäistä kärkeä. Hedelmät ovat kellanruskeita ja lenninhaivenellisia; lenninhaivenet ovat vaaleita.
Rantavoikukat kasvavat erilaisilla kosteilla kasvupaikoilla, joilla muu kasvillisuus on matalaa, kuten rantaniityillä. Rantavoikukat suosivat usein myös kalkkipitoisia kasvupaikkoja.
Lajeja

Taraxacum balticum – itämerenvoikukka
Taraxacum crocodes – jemtlanninvoikukka
Taraxacum egregium – merivoikukka
Taraxacum fennobalticum – suomenlahdenvoikukka
Taraxacum suecicum – ruotsinvoikukka
Aiheesta muualla

Suomen Lajitietokeskus: Rantavoikukat (Taraxacum sect. Palustria)
Rintakipu

Rintakipu on yksi heijastuskivun lajeista. Sitä voi esiintyä muun muassa keuhkokuumeen ja sydänsairauksien yhteydessä. Sydänperäisessä oireessa rintakipu tuntuu rintakehässä ja vasemman yläraajan yläosassa. Se voi ilmetä pistelynä tai muuna kipuna.
Aiheesta muualla

Rintakipu (Terveyskirjasto.fi)
Rintala

Rintala on suomalainen sukunimi, joka on muun muassa seuraavilla henkilöillä:
Arto Rintala, kirjallisuuden suomentaja
Elina Rintala (s. 1970), näyttelijä
Erkki Rintala (s. 1935), Vaasan hovioikeuden ent. presidentti
Erkki Rintala (1918–1941), jääkiekkoilija
Helvi Rintala (1916–2010), 1930-luvun lopulla revyytähtenä Lontoossa tunnetuksi tullut suomalainen
Janne Rintala (s. 1984), lauluntekijä ja muusikko
Janne Rintala (s. 1990), jääpalloilija
Jukka Rintala (s. 1952), muotisuunnittelija
Jussi Rintala (s. 1980), koripalloilija
Lauri Rintala (1916–1994), kirjailija
Leena Rintala (1921–1970), tanssija ja tanssinopettaja
Miikka Rintala (s. 1985), haulikkoampuja
Mika Rintala (s. 1966), muusikko ja soitinrakentaja
Nina Rintala, graafinen suunnittelija ja kuvittaja
Olavi Rintala, Suomen Vapaakirkon ent. kirkkokunnanjohtaja
Paavo Rintala (1930–1999), kirjailija
Pekka Rintala (s. 1985), jääpalloilija
Päivi Rintala (s. 1934), suomen kielen professori, suomen kielen lautakunnan jäsen 1980–1988.
Sami Rintala (s. 1969), arkkitehti ja taiteilija
Teemu Rintala (s. 1987), koripalloilija
Toivo Rintala (1876–1953), toimitusjohtaja ja kansanedustaja (SDP).
Kuvitteellisia henkilöitä

Cindy Rintala, tv-sarjassa Salatut elämät
| --- | --- |
: Tällä täsmennyssivulla luetellaan henkilöitä, joilla on sama sukunimi.
Rintalihas

Kuvassa rintalihakset väritettynä
Rintalihaksia ihmisellä on kaksi paria: isot rintalihakset (pectoralis major) ja pienet rintalihakset (pectoralis minor). Rintalihakset osallistuvat olkanivelen liikuttamiseen.
Kuntosalilla voi rintalihaksia harjoittaa esimerkiksi penkkipunnerruksella.
Aiheesta muualla

Kuvia tai muita tiedostoja aiheesta Rintalihas Wikimedia Commonsissa
Risto Koivisto

Risto Koivisto oli Pirkkalan kunnanjohtaja ja Pirkanmaan maakuntahallituksen puheenjohtaja vuoteen 2009 saakka.
Risto Korpela

Risto Juhani Korpela (s. 12. maaliskuuta 1949 Honkajoki) on suomalainen eläköitynyt osuuspankkien piirissä toiminut pankinjohtaja, joka on saanut kauppaneuvoksen arvonimen.
Korpela syntyi kauppias Juho Korpelan ja kauppias Hellä Jätinmäen perheeseen. Hän avioitui 1973 ekonomi Ulla Marketta Niemiahon kanssa. Ylioppilaaksi Korpela tuli Honkajoen yhteiskoulusta 1968 ja valmistui ekonomiksi Vaasan kauppakorkeakoulusta 1973. Hän on suorittanut myös useita esimies- ja liikkeenjohdon koulutusohjelmia.  Korpela oli Osuuspankkien Keskusliiton aluesuunnittelija Helsingissä 1973–1974, Säästöpankkien Keskus-Osake-Pankin yritystutkija 1974–1977, Turun Seudun Osuuspankin  osastopäällikkö ja yritysasiamies 1977–1979, Etelä-Savon Osuuspankin antolainaus- ja notariaattiosaston osastopäällikkö Mikkelissä 1979–1980, Nisulan Osuuspankin apulaisjohtaja Jyväskylässä 1980–1986, Imatran Osuuspankin toimitusjohtaja 1987–1988, Kuopion Osuuspankin toimitusjohtaja 1988–1990 ja Turun Seudun Osuuspankin toimitusjohtaja ja hallituksen jäsen 1990–2012. Hänellä on ollut myös useita luottamus- ja asiantuntijatehtäviä. Kauppaneuvoksen arvonimen Korpela sai 2007.
Robert Smoktunowicz

Robert Smoktunowicz
Robert Maciej Smoktunowicz (30. tammikuuta 1962 Varsova – 9. syyskuuta 2024) oli puolalainen poliitikko ja juristi.
Smoktunowicz oli aktiivinen Itsenäisessä opiskelijaliitossa ja Nuoren Puolan liikkeessä. Hän valmistui vuonna 1986 Varsovan yliopiston lain ja hallinnon tiedekunnasta. Smoktunowicz työskenteli omassa lakiyhtiössään. Hän oli lainopillisena neuvonantajana vuodesta 1995 Italian suurlähetystölle Puolassa ja vuosina 1996–1998 Radio- ja televisioneuvostolle (KRRiT).
Smoktunowicz oli mukana perustamassa Reaalipoliittista seuraa, josta myöhemmin kehittyi puolue nimeltään Unia Polityki Realnej. Vuoden 2000 presidentinvaalikampanjassa hän oli Andrzej Olechowskin neuvonantaja. Vuodesta 2001 Smoktunowicz oli Kansalaisfoorumin edustajana Puolan senaatin jäsen. Hänet valittiin senaattiin toistamiseen vuonna 2005. Hän erosi Kansalaisfoorumista syyskuussa 2007 ja oli sitten epäonnistuneesti Vasemmisto ja demokraatit -vaaliliiton sitoutumaton senaattoriehdokas. Smoktunowicz liittyi vuonna 2009 Stronnictwo Demokratyczne -puolueeseen ja toimi sen varainhoitajana. Vuonna 2015 hän oli jälleen sitoutumattomana ehdolla senaattoriksi.
Smoktunowicz oli juontaja Hanna Lisin ensimmäinen puoliso. Hänellä oli kaksi lasta.
Risto Koskikangas

| Henkilötiedot |
| --- | --- | --- | --- |
Syntymäaika: 22. marraskuuta 1969 (ikä 54)
Syntymäpaikka: Taivalkoski, Suomi
Pelipaikka: laitapuolustaja
Pituus: 172 cm
Lempinimi: Rippe
Seurat
| Vuodet | Seura | O | (M) |
| 1986–1991 |  PPT | 112 | (14) |
| 1992–1996 |  Jazz | 122 | (4) |
| 1997–1998 |  MuSa | 38 | (1) |
| 1999 |  P-Iirot | 13 | (0) |
| 2006–2007 |  PoPaMukava | – | (3) |
| Yhteensä | Yhteensä | 285 | (19) |
Maajoukkue
| 1986 |  Suomi U16 | 7 | (0) |
| 1987 |  Suomi U17 | 5 | (1) |
| 1988 |  Suomi U18 | 1 | (0) |
Valmennusura
2000:  Jazz (B-jun.)
2001–2003:  Jazz (A-jun.)
2006–2007:  PoPa (apuv.)
2007:  PoPaMukava
2011:  MuSa
2011:  MuSa (apuv.)
 Seurajoukkueuran tilastot kattavat vain kansalliset sarjat.
Risto Koskikangas (s. 22. marraskuuta 1969 Taivalkoski) on suomalainen jalkapallovalmentaja ja entinen jalkapalloilija. Koskikangas edusti urallaan PPT:ta, FC Jazzia ja Pallo-Iiroja. Peliuransa jälkeen hän on toiminut taustatehtävissä valmentaen muun muassa PoPaa ja MuSaa.
Suomen Palloliiton Satakunnan piiri palkitsi Koskikankaan Satakunnan vuoden poikajuniorina 1986 ja Satakunnan Kultakenkä -palkinnolla vuonna 1988. Hän voitti Suomen-mestaruuden FC Jazzissa kausina 1993 ja 1996. Suomen poikamaajoukkueissa Koskikangas pelasi yhteensä 13 ottelua.
Robert Smirke

Smirken rintakuva British Museumissa.
Robert Smirke (1780–1867) oli brittiläinen uusklassinen arkkitehti. Hänen päätyönsä on hänen vuosina 1823–1845 piirtämänsä Lontoon British Museum, jota hänen veljensä Sydney Smirke vuonna 1855 täydensi. Siinä ilmenee Robert Smirkelle tyypillinen monumentaalinen klassismi. Sen lisäksi Robert Smirken töihin kuuluu klubitaloja, kirkkoja ja julkisia rakennuksia, muiden muassa New Post Office Lontoossa (1824–1829).
Richard Morris Hunt

Richard Morris Hunt
Richard Morris Hunt (31. lokakuuta 1827 Brattleboro, Vermont – 1895 Newport, Rhode Island) oli yhdysvaltalainen arkkitehti. Hän perusti vuonna 1855 Yhdysvaltojen ensimmäisen arkkitehtuurikoulun ja oli American Institute of Architects -järjestön perustajia. Hänet tunnetaan muun muassa Gilded Age -aikakauden mahtipontisten kartanoiden suunnittelijana sekä New Yorkin Vapaudenpatsaan jalustan ja Metropolitan Museum of Artin 5th Avenuen julkisivun suunnittelijana.[lähde? ]
Hunt opiskeli Euroopassa 1843–1854 erityisesti Pariisissa École des Beaux-Artsissa Hector-Martin Lefuelin oppilaana. Hän palasi 1855 Yhdysvaltoihin ja toimi Thomas Ustick Waltherin kanssa Washingtonissa Capitoliumin laajentamistöissä. Hän perusti arkkitehtikoulun, jossa monet Yhdysvaltojen merkittävimmistä arkkitehdeistä saivat koulutuksensa, ja sitä kautta hän vaikutti maan rakennustaiteellisen tason kohottamiseksi.
Päätöitä

New York Tribunen rakennus, New York
Lenox-kirjasto, New York
William K. Vanderbiltin ja F. W. Vanderbiltin asuintalot New Yorkissa
John Jacob Astor IV:n asuintalo New Yorkissa
Biltmore Estate
Robert Smit

Robert Smit on ammattimainen trance-DJ. Hän on Ferry Corstenin työtoveri. He ovat yhdessä perustaneet Tsunami Records -nimisen levy-yhtiön.
Riding Sponsor

| Riding Sponsor |
| --- | --- |
Syntynyt:  1985
Sukupuoli:  ori
Rotu:  ranskalais-amerikkalainen
Synnyinmaa:  Suomi
Rekisteröintimaa:  Suomi
Isä:  Idéal du Gazeau
Emä:  Menacious
Autoennätys:  13,0aly
Tasoitusennätys:  16,9kp
Voittosumma:  102 599,00 €
Päivitetty:  4. helmikuuta 2009
Riding Sponsor (s. 3. toukokuuta 1985) on Suomessa syntynyt Nevele Trottingin kasvattama ranskalais-amerikkalainen ravuri.
Riding Sponsor varttui ja kilpaili uransa menestysvaiheen Lars-Erik Stenbergin valmentamana Vihdissä, jonne myöhemmin palasi siitosoriiksi. Kilpailu-uran Riding Sponsor aloitti Vermossa 21. syyskuuta 1988 Jorma Kontion ohjastamana sijoittuen toiseksi ajalla 21,4.
Kolmivuotiskausi ei ollut hevosen parhaimpia, vaan hevonen kehittyi puoliranskalaiseksi tyypillisesti hiukan amerikkalaisia hitaammin. Kolmivuotiskausi päättyi lukemiin kolme starttia, kaksi kakkossijaa ja 925 € voitettua rahaa.
Nelivuotiskausi oli jo paljon lupauksia herättävä lukemin 19 starttia kymmenen voittoa ja 14 834 euroa juostua rahaa.
Viisivuotiaana Riding Sponsor alkoi tehdä todellista tulosta. Hevonen voitti ensin Kouvolassa suomenmestaruuden ajalla 15,7 ja teki sen jälkeen suomalaisen raviurheilun historiaa voittamalla ensimmäisenä Suomessa syntyneenä ravurina Ranskassa. Riding Sponsor voitti Pariisissa 18. elokuuta 1990 Prix de Stockholmin Jorma Kontion ajamana ajalla 13,0 ja kasvattaen voittosummaa 17 356 eurolla. Viisivuotiskausi päättyi lukemiin 14 starttia, 10 voittoa, 49 985 euroa rahaa ja ennätys 13,0a.
Kuusivuotiaana Riding Sponsor kilpaili vielä Stenbergin tallista saavuttaen muun muassa Suomenmestaruuden 
ja 13:sta startista 2 voittoa ja 23 495 euroa.
Myöhemmin hevonen kilpaili ruotsalaisen menestysvalmentajan Torbjörn Janssonin tallista käsin kuitenkaan saamatta mainittavampaa menestystä.
Riding Sponsorin kilpailu-ura oli kokonaisuudessaan 81 starttia, 21 voittoa ja 102 599 euroa juostua rahaa.
Jälkeläiset

Riding Sponsorilla on 176 rekisteröityä varsaa, joista kesäkuussa 2012 98 startannutta. Haamumailin jälkeläisistä ovat saavuttaneet ainoastaan Hearty Snowball 14,6, Born To Go 14,4, Ideal Frost 14,3 ja Diabolo 14,3.
Aiheesta muualla

Hippos.fi Heppa-tietokanta
Sukuposti.net
Rauhankappeli

Rauhankappeli Ivan Timiriasevin valokuvaamana vuonna 1919.
Rauhankappeli eli Resvoin kappeli  oli vuosina 1913–1920 Helsingin Katajanokalla Uspenskin katedraalin tontilla sijainnut ortodoksinen kappeli. Rauhankappeli pystytettiin Romanovien hallitsijasuvun vallassaolon 300-vuotisjuhlan ja vuonna 1809 solmitun Haminan rauhan eli Suomen Venäjän keisarikuntaan liittämisen 100-vuotisjuhlan kunniaksi. Kappelin juhlalliset vihkiäiset sotilasparaateineen ja jumalanpalveluksineen olivat 27. lokakuuta 1913. Kappelin rakennustyö oli rahoitettu venäläisten toimeenpanemalla kansalaiskeräyksellä. Suomessa kappelia pidettiin Venäjän sortopolitiikan symbolina ja se rakennettiinkin ilman suomalaisten viranomaisten lupaa. Kappelin suunnittelusta oli järjestetty arkkitehtikilpailu, mutta rakennusta ei kuitenkaan toteutettu kilpailun voittaneen suunnitelman mukaisesti. Sen sijaan se toteutettiin venäläiseltä professori L. P. Šiškolta tilatun suunnitelman mukaisesti ja myös kappelin rakennustyöt tehtiin venäläisin voimin.
Suomen itsenäistyttyä kansallismieliset ylioppilaat tervasivat kappelin eräänä yönä keväällä 1919. Terva imeytyi kappelin vuolukivisiin seiniin niin lujasti ettei kappelin puhdistaminen onnistunut. Kappeli purettiinkin pian tämän jälkeen 1920. Kappelin kivet siirrettiin entiselle venäläiselle kaartinhautausmaalle, jossa ne lojuivat hautausmaan nurkassa 1930-luvun lopulle saakka ennenkuin niitä alettiin käyttää uudelleen.
Helsingin yksityinen kreikkalaiskatolinen seurakunta osti kappelin rakennuskivet ja tiilet rakentaakseen oman Pyhän Nikolauksen kirkon Hietaniemeen. Kappelin suuri muistolaatta päätyi Helsingin Kaupunginmuseoon, kattokruunu sijoitettiin hautausmaan kappeliin, suuri kuparille maalattu jouluikoni Uspenskin katedraaliin ja huipulla ollut risti muistomerkiksi käytöstä poistetulle Hangon ortodoksiselle hautausmaalle.
Rauhankappeli tervattuna vuonna 1919
Aiheesta muualla

Kuvia tai muita tiedostoja aiheesta Rauhankappeli Wikimedia Commonsissa
Rastaskiurut

| Rastaskiurut |
| --- | --- |
 Rastaskiuru (Pinarocorys nigricans)
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Varpuslinnut Passeriformes
Heimo::  Kiurut Alaudidae
Suku::  Rastaskiurut Pinarocorys  Shelley, 1902
Katso myös
   Rastaskiurut Wikispeciesissä   Rastaskiurut Commonsissa 
Infobox OKNimi-testi OK: 
Rastaskiurut (Pinarocorys) on kiurujen heimoon kuuluva lintusuku.
Rastaskiurujen lajeja

Punaperäkiuru (Pinarocorys erythropygia)
Rastaskiuru (Pinarocorys nigricans)
Aiheesta muualla

BirdLife Suomi ry: Maailman lintujen suomenkieliset nimet 2., uudistettu painos (2006) (Arkistoitu – Internet Archive)
ITIS: Pinarocorys (englanniksi)
Refluksitauti

| Refluksitauti |
| --- | --- |

Luokitus
ICD-10:  K21
ICD-9:  530.81
OMIM:  109350
MedlinePlus:  000265
Huom!:  Tämä artikkeli tarjoaa vain yleistä tietoa aiheesta. Wikipedia ei anna lääketieteellistä neuvontaa.
Ruokatorven refluksitauti on sairaus, jossa mahalaukun hapan sisältö virtaa väärään suuntaan eli ruokatorveen ja aiheuttaa närästysoireen ja joskus myös ruokatorven tulehduksen eli esofagiitin. Refluksitauti on krooninen sairaus, joka huonontaa siitä kärsivän elämänlaatua.
Lapsilla refluksitaudin oireet voivat poiketa aikuisten oireista, ja heidän sairautensa saattaa olla vaikeampi tunnistaa.
Barrettin ruokatorvi kehittyy 6–14 %:lle refluksitautia sairastavista henkilöistä. Barrettin ruokatorvesta jo kärsivien potilaiden elinikäinen sairastumisvaara syöpään on suunnilleen 0,5 %/vuosi.
Hoito

Närästyksen voi poistaa välittömästi nauttimalla vatsan happamuuden neutraloivaa ainetta, esimerkiksi kalsiumin ja magnesiumin karbonaattisuoloja sisältävää lääkettä. Pidempiaikaisia vaikutuksia saa lääkkeillä, jotka hillitsevät mahalaukun parietaalisolujen haponmuodostusta, kuten ranitidiinilla.
Refluksitautia epäiltäessä voidaan tehdä gastroskopia eli mahalaukuntähystys. Siinä nähdään ruokatorven, mahalaukun ja ohutsuolen alkuosan limakalvojen tila. Refluksitaudin hoidossa voidaan vaikeassa tapauksessa käyttää leikkausta.
Aiheesta muualla

http://www.hus.fi/default.asp?path=1,32,818,1733,1992,1952 (Arkistoitu – Internet Archive)